Karsten Isachsen

Karsten Einar Isachsen (1944–2016) var en norsk prest, forfatter og foredragsholder.

 Liv og virke 
 Bakgrunn 
Karsten Isachsen vokste opp i Oslo som sønn av Knut Isachsen (1906–1993) og Margit Lilloe f. Gjertsen (1907–1988). Han tok artium ved Kristelig Gymnasium i 1962, ble cand.theol. i 1969 ved Menighetsfakultetet og tok praktikum ved Universitetet i Oslo i 1970.

I perioden 1962–1972 arbeidet han som frilanser i NRKs Barne- og ungdomsavdeling og var i samme tidsrom timelærer i norsk, etikk og kristendom ved forskjellige skoler i Oslo. Han har også opptrådt som kabaretartist.

 Prestetjeneste 
I 1970 ble han ordinert til prest i Den norske kirke. Han var hjelpeprest i Ullern menighet i Oslo fram til utgangen av 1974. Fra 1975 til 1985 var han stiftskapellan i Tunsberg bispedømme med virke i Hol kommune.

 Forfatter 
Forfatterdebuten kom i 1978 med boken Gjester som ikke vil gå. Fra 1. august 1985 var han forfatter, foredragsholder og underholder på heltid. Som kristen forkynner var Isachsen hele tiden opptatt av tilhørere og lesere i utkanten av den synlige kirke.

I 1975 kjøpte Isachsen fjellgarden Eivindsplass i Skurdalen ved Geilo, og bosatte seg der. Gården er bygd ut til konferansesenter. Anlegget har også fire restaurerte hallingstuer fra 1700-tallet.

 Utmerkelser 
Isachsen ble i 2014 tildelt Petter Dass-prisenhttp://www.vl.no/2.646/karsten-isachsen-fikk-petter-dass-prisen-2014-1.303372 og i 2015 utnevnt til ridder av 1. klasse av St. Olavs Orden «for sin samfunnsgavnlige innsats».«Utnevnelse til St. Olavs Orden», Kongehuset, 19. januar 2015. Lest 19. januar 2015.

 Bibliografi 
Noen av hans bøker:
 365 glitrende lyspunkter ISBN 82-02-20456-9
 365 nye lyspunkter ISBN 82-02-17649-2
 365 små lyspunkter ISBN 82-02-16197-5
 I all fortrolighet sammen med Per Frick Høydal ISBN 82-02-20493-3
 Lyspunkter ISBN 82-02-23121-3
 Et stort indre landskap ISBN 82-02-16182-7
 Såkorn fra himmelen ISBN 82-02-17632-8
 Høydepunkter ISBN 82-02-18587-4
 366 funklende lyspunkter ISBN 82-02-18586-6
 Halvtimesrevyen SIT DOWN COMEDY ISBN 82-02-15745-5
"Livsglede" - En huspostill  ISBN 82-05-22608-3

 Referanser 

 Eksterne lenker 
 Digitaliserte bøker av Isachsen hos Nasjonalbiblioteket.





Kategori:Norske sakprosaforfattere
Kategori:Norske lutherske prester
Kategori:Riddere av 1. klasse av St. Olavs Orden
Kategori:Vinnere av Petter Dass-prisen
Kategori:Personer fra Oslo
Kategori:Foredragsholdere